มีเพศสัมพันธ์แบบถูไถภายนอกไม่ได้สอดใส่กับแฟน (ใส่ถุงยางตลอดเวลา) พอเสร็จก็ไปล้างน้ำทันที มีโอกาสท้องไหมครับ ประจำเดือนแฟนมาช้า ก่อนหน้านี้มีเลือดออกแค่ 2 3 หยด กังวลมาก
สวัสดีค่ะ การมีเพศสัมพันธ์กันนั้น หากไม่มีการสอดใส่อวัยวะเพศเข้าไปในช่องคลอดเลยนั้น แทบจะไม่มีโอกาสทำให้เกิดการตั้งครรภ์ได้ โดยน้ำอสุจิที่อยู่ข้างนอก อวัยวะเพศไม่น่าจะสามารถผ่านเข้าไปผสมกับไข่จนทำให้เกิดการตั้งครรภ์ได้ดังนั้นจากที่กล่าวมาที่เป็นการถูไถภายนอกเท่านั้น โอกาสตั้งครรภ์มีได้น้อย แต่ถ้าตอนนี้ประจำเดือนไม่มาตามรอบเดือนแล้ว ควรยืนยันครรภ์ให้แน่ชัด โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุอื่นๆเช่นความผิดปกติของมดลูกหรือรังไข่ที่อาจมีอยู่ได้ต่อไป